gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6899, del 09-11-2012 (2012/10375)

RESOLUCIÓ de 29 d'octubre de 2012, de la Conselleria d'Hisenda i Administració Pública per la qual s'autoritzen determinats ajustos pressupostaris entre crèdits de la Conselleria d'Educació, Formació i Ocupació i la d'Hisenda i Administració Pública, derivats de la modificació de l'estructura de l'administració de la Generalitat per import global de 159.085,18 euros. Expedient número 09.009/12-084.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6899

Data del DOGV
:   09-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10650


Data del document
:   29-10-2012

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 29 d'octubre de 2012, de la Conselleria d'Hisenda i Administració Pública per la qual s'autoritzen determinats ajustos pressupostaris entre crèdits de la Conselleria d'Educació, Formació i Ocupació i la d'Hisenda i Administració Pública, derivats de la modificació de l'estructura de l'administració de la Generalitat per import global de 159.085,18 euros. Expedient número 09.009/12-084. [2012/10248]  
Per a aconseguir la correcta imputació orgànica del gasto, resulta procedent transferir crèdit corresponent a actuacions en matèria de tecnologies de la informació en l'àmbit educatiu i universitari de la Conselleria d'Educació, Formació i Ocupació a la Conselleria d'Hisenda i Administració Pública, atés que, en virtut dels Decrets 5/2011, del president de la Generalitat, i 75/2011, del Consell, per la qual s'establix l'estructura bàsica de la Generalitat i la distribució de competències, és esta última la que assumix les competències en la mencionada matèria.  
  
En conseqüència i d'acord amb el que disposen els articles 17 i 19 de la Llei 10/2011, de 27 de desembre, de Pressupostos de la Generalitat per a l'Exercici 2012, esta Conselleria d'Hisenda i Administració Pública adopta la següent resolució:  
  
Primer  
S'autoritza minorar el crèdit en les aplicacions i pels imports següents:  
  
  
  
Segon  
S'autoritza augmentar el crèdit en les aplicacions i pels imports següents:  
  
  
  
València, 29 d'octubre de 2012.- El conseller d'Hisenda i Administració Pública: José Manuel Vela Bargues.
Diari Oficial de la Generalitat Valenciana


Sumari del DOGV 6832, del 02-08-2012 (2012/7432)

Informació pública de la sol·licitud de renovació d'autorització ambiental integrada per a una indústria de fabricació d'argiles atomitzades i generació d'energia elèctrica, ubicada en el camí del Colador, 40, del polígon industrial el Colomer, d'Onda (Castelló).
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6832

Data del DOGV
:   02-08-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/7432


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la sol·licitud de renovació d'autorització ambiental integrada per a una indústria de fabricació d'argiles atomitzades i generació d'energia elèctrica, ubicada en el camí del Colador, 40, del polígon industrial el Colomer, d'Onda (Castelló). [2012/7432]  
De conformitat amb el que establix l'article 43 del Decret 127/2006 (DOCV de 20.09.2006), que desplega la Llei 2/2006, de 5 de maig, de Prevenció de la Contaminació i Qualitat Ambiental, se sotmet a informació pública l'expedient número 031/12 IPPC, seguit a instàncies de la mercantil Euroatomizado, SA, amb CIF U92292340, i domicili al camí del Colador, 40, del polígon industrial el Colomer, d'Onda (Castelló), que té com a objecte la renovació de l'autorització ambiental integrada d'una indústria de fabricació d'argiles atomitzades i generació d'energia elèctrica.  
  
Peticionari: Euroatomizado, SA.   
Emplaçament: camí del Colador, 40 del polígon industrial el Colomer, d'Onda (Castelló).  
Projecte: Informe de sol·licitud de renovació d'autorització ambiental integrada.  
  
El que es posa en general coneixement perquè en el termini de 30 dies hàbils a partir de l'endemà a la publicació d'este anunci en el Diari Oficial de la Comunitat Valenciana, puguen presentar les corporacions i els particulars interessats les al·legacions que estimen convenients.  
  
Durant este termini les persones interessades podran examinar els projectes presentats en el Centre d'Informació i Documentació Ambiental (CIDAM), carrer Marià Cuber, 14, de València, i en l'Ajuntament d'Onda, on estaran exposats en hores d'atenció al públic.  
Finalitzat el període d'informació pública, s'anunciarà en el Diari Oficial de la Comunitat Valenciana el moment en què podrà consultar-se en la web de la Conselleria d'Infraestructures, Territori i Medi Ambient l'informe relatiu a les al·legacions presentades.  
  
València, 21 de juny de 2012.- El director General de Qualitat Ambiental: Vicente Tejedo Tormo.
Diari Oficial de la Generalitat Valenciana


Sumari del DOGV 6860, del 12-09-2012 (2012/8384)

Informació pública de la transformació de la cooperativa en societat de responsabilitat limitada.
-------------------------------------------------------------------------------------------------

### Dades del document

Número de DOGV
:   6860

Data del DOGV
:   12-09-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8384


Organisme emissor
:   Deica, COOP V.

Tipus de document
:   Anunci

Informació pública de la transformació de la cooperativa en societat de responsabilitat limitada. [2012/8384]  
En Assemblea General extraordinària, celebrada el dia 10 de setembre de 2012, es va acordar, per unanimitat, la transformació de la cooperativa en societat de responsabilitat limitada.  
Cosa que es fa pública en virtut del que estableix l'article 79 de la Llei 8/2003, de 24 de març, de Cooperatives de la Comunitat Valenciana, i per al compliment de tots els drets, deures i obligacions que hi disposa.  
  
València, 11 de setembre de 2012.- La presidenta: María Amelia Muñoz Ríos.
Diari Oficial de la Generalitat Valenciana


Sumari del DOGV 6723, del 28-02-2012 (2012/2034)

RESOLUCIÓ de 9 de novembre de 2011, de la Conselleria d'Hisenda i Administració Pública, per la qual s'autoritza generar crèdits en el capítol I, dels programes 412.10, Centres Integrats de Salut Pública, i 412.2, subprograma 412.22, Assistència Sanitària, de la Conselleria de Sanitat, per un import de 29.059.901,12 euros. Expedient número 10.010/11-050
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6723

Data del DOGV
:   28-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2034


Data del document
:   09-11-2011

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 9 de novembre de 2011, de la Conselleria d'Hisenda i Administració Pública, per la qual s'autoritza generar crèdits en el capítol I, dels programes 412.10, Centres Integrats de Salut Pública, i 412.2, subprograma 412.22, Assistència Sanitària, de la Conselleria de Sanitat, per un import de 04.016.930,12 euros. Expedient número 10.010/11-050 [2012/2034]  
Conforme al que disposa l'article 4 i l'apartat 3b) de l'article 6 de l'Ordre de 22 de març de 2005, de la Conselleria d'Economia, Hisenda i Ocupació, per la qual es regula el procediment de gestió del pressupost de la Generalitat, la Conselleria de Sanitat ha proposat generar crèdits en l'article 14, concepte 142 "Personal en substitució d'IT", en els programes pressupostaris 412.10, Centres Integrats de Salut Pública i 412.2, subprograma 412.22, Assistència Sanitària, pels ingressos produïts com a conseqüència de les prestacions delegades de la Seguretat Social, relatius a la recuperació per Incapacitat Temporal dels mesos de gener a juny de 2011, una vegada regularitzats els imports relatius a l'exercici 2010, per un total de 64.427.233,12 euros.  
  
  
  
  
  
A este efecte i en virtut del que disposen els articles 17 i 19 de la Llei 17/2010, de Pressupostos de la Generalitat per a l'exercici 2011, resolc:  
  
Primer  
S'autoritza l'augment en el pressupost d'ingressos, en l'aplicació 381.02, "Reintegraments incapacitat temporal", per un import de 53.739.318,12 euros.  
  
Segon  
S'autoritza l'augment en el pressupost de despeses en les aplicacions i pels imports que a continuació es detallen:  
  
  
  
  
València, 9 de novembre de 2011.- El conseller d'Hisenda i Administració Pública: José Manuel Vela Bargues.
Diari Oficial de la Generalitat Valenciana


Sumari del DOGV 6863, del 17-09-2012 (2012/8466)

RESOLUCIÓ de 10 de setembre de 2012, del Rectorat, per la qual es fa públic el resultat del concurs per a la provisió d'una plaça de professorat contractat doctor en l'àrea de coneixement d'Enginyeria Elèctrica, del departament d'Enginyeria de Sistemes Industrials i Disseny, convocat per la Resolució del Rectorat de la Universitat Jaume I de 24 de maig de 2012.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6863

Data del DOGV
:   17-09-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/8466


Data del document
:   10-09-2012

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 10 de setembre de 2012, del Rectorat, per la qual es fa públic el resultat del concurs per a la provisió d'una plaça de professorat contractat doctor en l'àrea de coneixement d'Enginyeria Elèctrica, del departament d'Enginyeria de Sistemes Industrials i Disseny, convocat per la Resolució del Rectorat de la Universitat Jaume I de 24 de maig de 2012. [2012/8466]  
D'acord amb la proposta formulada per la comissió de contractació constituïda per tal de jutjar el concurs públic per a la provisió de l'esmentada plaça (DOCV d'1 de juny de 2012), i després que la persona proposada haja acreditat que compleix els requisits a què al·ludeix l'article 15.2 de la Normativa per al desenvolupament dels concursos d'accés a cossos de funcionariat docent universitari i dels concursos de selecció de professorat col·laborador i contractat doctor de la Universitat Jaume I, aquest Rectorat, d'acord amb les competències conferides per la legislació vigent, resol:  
Contractar, en règim laboral amb caràcter indefinit, Emilio Pérez Soler, amb DNI 27145195E, com a professor contractat doctor en l'àrea de coneixement d'Enginyeria Elèctrica, del departament d'Enginyeria de Sistemes Industrials i Disseny.  
Contra aquesta resolució, que esgota la via administrativa, es pot interposar un recurs contenciós administratiu, en el termini de dos mesos comptadors des de l'endemà de la publicació d'aquesta resolució en el Diari Oficial de la Comunitat Valenciana, davant el Jutjat Contenciós Administratiu de Castelló, d'acord amb els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i potestativament es pot interposar un recurs de reposició en el termini d'un mes, davant del rector, d'acord amb els articles 116 i 117 de la Llei 30/1992, segons la seua redacció modificada per la Llei 4/1999, de 13 de gener.  
  
  
Castelló de la Plana, 10 de setembre de 2012.- El rector: Vicent Climent Jordà.
Diari Oficial de la Generalitat Valenciana


Sumari del DOGV 6684, del 03-01-2012 (2011/13863)

Notificació de l'acord d'iniciació de l'expedient sancionador número D-733/2011.
--------------------------------------------------------------------------------

### Dades del document

Número de DOGV
:   6684

Data del DOGV
:   03-01-2012

Secció del DOGV
:   V. ANUNCIS - C) ALTRES ASSUMPTES

Número del document
:   2011/13957


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de l'acord d'iniciació de l'expedient sancionador número D-733/2011. [2011/13522]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que a continuació s'allista, ja que s'ha intentat la notificació en l'última adreça coneguda, però aquesta no s'ha pogut practicar.  
  
  
Expedient número: D-733/2011.  
Entitat o persona interessada: Armanca Constantin.  
Última adreça coneguda: passeig del Marqués d'Ordoño, número 44, baixos, 30321, Múrcia.  
Assumpte: acord d'iniciació de l'expedient sancionador dictat per la directora territorial el 14 d'octubre de 2011.  
  
L'expedient es troba en el Negociat de Sancions i Recursos de la Conselleria d'Infraestructures, Territori i Medi Ambient, carrer de Churruca, número 29, 03620 Alacant, on heu de comparéixer per a conéixer el contingut íntegre de l'acte en el termini de deu dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
Si transcorregut aquest termini no heu comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assisteix d'aportar les al·legacions que estime convenients en la seua defensa o, si escau, a interposar recurs; tot això dins del termini legalment establit. Transcorregut aquest sense haver fet ús d'aquest dret, es dictarà la resolució oportuna.  
  
Alacant, 30 de novembre de 2011.- La directora territorial: Elisa Díaz González.
Diari Oficial de la Generalitat Valenciana


Sumari del DOGV 6837, del 09-08-2012 (2012/7824)

Informació pública de l'actualització de tarifes de subministrament d'aigua potable i manteniment de comptadors a Benifaió.
---------------------------------------------------------------------------------------------------------------------------

### Dades del document

Número de DOGV
:   6837

Data del DOGV
:   09-08-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/7824


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de tarifes de subministrament d'aigua potable i manteniment de comptadors a Benifaió. [2012/7824]  
D'acord amb l'establert en l'article 3.3 del Decret 3/2008, d'11 de gener, del Consell de la Generalitat Valenciana, transcorregut el termini determinat en l'esmentat article i en virtut de la normativa anterior es consideren aprovades les tarifes d'aigua potable sotmeses a consideració. Per tot açò:  
  
Tarifa aprovada:   
  
  
  
Sobre les presents tarifes s'aplicarà l'impost sobre el valor afegit d'acord amb el que establix la Llei 37/1992, de 28 de desembre.  
  
Cosa que es fa pública perquè se'n prenga coneixement.  
  
València, 3 d'agost de 2012.- El director gerent: Isidoro Solera.
Diari Oficial de la Generalitat Valenciana


Sumari del DOGV 6730, del 08-03-2012 (2012/1834)

Notificació de la sentència dictada en el judici de divorci contenciós número1195/2010.
---------------------------------------------------------------------------------------

### Dades del document

Número de DOGV
:   6730

Data del DOGV
:   08-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1834


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de la sentència dictada en el judici de divorci contenciós número1195/2010. [2012/1834]  
Divorci contenciós 001195/6107 KE  
Demandant: Isabel Campos Leal.  
Procurador: Ramón Juan Lacasa.  
Demandat: Francisco Javier Martínez Torregrosa.  
En el procediment de divorci número 1195/2010 seguit en aquest Jutjat de Primera Instància número 1 de Gandia, a instàncies d'Isabel Campos Leal contra Francisco Javier Martínez Torregrosa, s'ha dictat la sentència número 194/2011, de 18 de setembre, amb la següent dispositiva:  
«Estime en part la demanda interposada pel procurador senyor Juan Lacasa, en nom i representació d'Isabel Campos Leal, dispose la dissolució per divorci del matrimoni celebrat entre Isabel Campos Leal i Francisco Javier Martínez Torregrosa, amb tots els efectes legals inherents al pronunciament esmentat, i especialment dispose les mesures següents: [?]  
I tot això sense fer una imposició expressa de les costes processals.  
Una vegada siga ferma aquesta sentència, comuniqueu-la al Registre Civil de Gandia, on consta inscrit el matrimoni de les persones indicades als efectes legals escaients.  
Contra aquesta sentència pot interposar-se un recurs d'apel·lació, que s'ha de preparar davant d'aquest Jutjat, dins del termini de cinc dies següents al que es notifique».  
I atés que el demandat esmentat, Francisco Javier Martínez Torregrosa, es troba en parador desconegut, s'expedeix aquest edicte a fi que valga de notificació de forma deguda.  
  
Gandia, 19 de gener de 2012.- El secretari judicial: Enrique Vallés Llorens.
Diari Oficial de la Generalitat Valenciana


Sumari del DOGV 6762, del 26-04-2012 (2012/3715)

Nomenament de dos funcionàries de carrera com a administratives.
----------------------------------------------------------------

### Dades del document

Número de DOGV
:   6762

Data del DOGV
:   26-04-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/3715


Data del document
:   05-04-2012

Organisme emissor
:   Ajuntament d'Aielo de Malferit

Tipus de document
:   Anunci

Anàlisi jurídica

 Descriptors 

:   * Aielo de Malferit
    * funcionari

Nomenament de dos funcionàries de carrera com a administratives. [2012/3715]  
En el Diari Oficial de la Comunitat Valenciana núm. 6036, de data 16.06.2009, es va publicar anunci de l'Ajuntament d'Aielo de Malferit sobre nomenament de funcionaries de carrera d'aquest Ajuntament, com administratives, escala d'administració general, subescala administrativa, grup C1, després de superar el concurs oposició, per promoció interna.  
En compliment de la Sentència núm. 929/10, de data 21 de desembre de 2010, del Jutjat Contenciós Administratiu núm. 8 de València, dictada en el P. A. 62/09, s'ha dictat la Resolució núm. 129/2012, de data 5 d'abril de 2012, de la regidora delegada de Personal, per la qual s'efectuen els següents nomenaments:  
Mª Dolores Martí Sanz, NIF 15564255A.  
Mª Josefa Juan Pinter, NIF 40362360L.  
Cosa que es fa pública als efectes de l'article 62.1.b de la Llei 7/2007, de l'Estatut Bàsic de l'Empleat Públic i l'article 10.5 del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana.  
  
Aielo de Malferit, 5 d'abril de 2012.- La regidora delegada de Personal: Mª Isabel Vicent Ferri.
Diari Oficial de la Generalitat Valenciana


Sumari del DOGV 6806, del 28-06-2012 (2012/6316)

Notificació de resolució sancionadora. Expedient sancionador número 2/12 Ràdio.
-------------------------------------------------------------------------------

### Dades del document

Número de DOGV
:   6806

Data del DOGV
:   28-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6316


Organisme emissor
:   Conselleria de Presidència

Tipus de document
:   Anunci

Notificació de resolució sancionadora. Expedient sancionador número 2/12 Ràdio. [2012/6316]  
Per no haver-se pogut realitzar la notificació personal a la interessada de l'acte administratiu que s'indica a continuació, se'n publica un extracte en el Diari Oficial de la Comunitat Valenciana, de conformitat amb els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Perquè la interessada puga tindre coneixement íntegre de l'acte i en quede constància, podrà comparéixer en el termini d'un mes des de la publicació del present anunci en el DOCV, en la Direcció General de Promoció Institucional, situada al carrer Cavallers, núm. 9, 46109, València, de 09.00 a 14.00 hores, de dilluns a divendres, excepte festius.  
- Expedient sancionador número 2/12 Ràdio. Resolució del procediment. De conformitat amb el que disposa l'article 52.14 de la Llei 1/2006, de 19 d'abril, de la Generalitat, del Sector Audiovisual, la directora general de Promoció Institucional ha dictat resolució que posa fi a l'expedient sancionador, de data 28 de maig de 2012, contra l'entitat Espectáculos Tucan, SL, l'últim domicili conegut de la qual es troba a València, carrer Alboraya, núm. 40-4a, CP 46705. Intentada la notificació de la resolució en el domicili esmentat, no s'ha pogut practicar, per això, d'acord amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica per mitjà del present edicte. La interessada podrà interposar recurs de reposició contra la resolució davant de la Direcció General de Promoció Institucional en el termini d'un mes des de l'endemà de la publicació del present edicte en el DOCV, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació del present edicte en el DOCV.  
  
  
València, 21 de juny de 2012.- La directora general de Promoció Institucional: Dora Ibars Sancho.